《送刘大著赴任益州司理》
宋代·魏野

金口亲除向锦川，一般监郡最荣迁。
从来才已欺鹦鹉，此去冤荣雪杜鹃。
迎接僧携筇竹杖，歌谣民写浣花笺。
移风定不妨吟笑，绝唱宜磨玉垒镌。

作者简介：（960—1020）陕州陕县人，字仲先，号草堂居士。不求仕进，自筑草堂，弹琴赋诗其中。真宗大中祥符四年，帝祀汾阴，与表兄李渎同被举荐，上表以病辞，诏州县常加存抚。与王旦、寇准友善，常往来酬唱。为诗精苦，有唐人风格，多警策句。有《东观集》、《草堂集》。